Period: Ur III
Genre: Royal Inscription
Transliteration:
<SURFACE>
<unk>...
nitalam₄-ni
en {d}nu-nam-nir-re
nig₂ al-dug₄-ga-ni
nu-un-ši-ib₂-keš₂-re
{d}nin-lil₂
nun kur-kur-ra diri-ga
nin ki ag₂
{d}šu{d}suen-na-ke₄
u₄ nam-til₃
zid su₃ ŋal₂
aga men gidru u₄ su₃-ra₂
{geš}gu-za nam-lugal
suhuš gi-na
mu...
{geš}tukul a-ma-ru
ni₂-gal mu-šub
a₂-an-kar₂
a₂ me₃
a₂ nam-ur-sag-ga₂
ni₂ me-lim₄-bi
an-ne₂ us₂-sa
za-pa-ag₂-bi
ki-bal-a dul₄-dul₄-lu
giri₃...
{d}nin-lil₂...
{d}šu{d}suen...
ki...
{d}nin-lil₂ a...
al im-ma-an-dug₄
{d}nin-lil₂ dam ki ag₂
{d}en-lil₂-la₂
nitalam₄-ni en {d}nu-nam-nir-re
gal-bi tum₂-ma-e
{d}šu{d}suen
arad ki ag₂
{d}en-lil₂-la₂
lugal {d}en-lil₂-le šag₄-ga-na
in-pad₃
...
u₃ an-ub-da limmu₂-ba
lugal kalag-ga lugal uri₂{ki}ma
lugal an-ub-da limmu₂-ba
arad ki ag₂-ga₂-ni-ir
mu-na-an-šum₂-ma-a
u₄-ba šimaški{ki}
ma-da-ma-da za-ab-ša-li{ki}
za₃ an-ša-an{ki}ta
...
<unk>...
...
<unk>...
...
{d}nin-lil₂
nin-a-ni-ir
nam-til₃-la-ni-še₃
a mu-na-ru

Cuneiform:
<SURFACE>
<unk>...
𒊩𒍑𒉌
𒂗𒀭𒉡𒉆𒉪𒊑
𒃻𒀠𒅗𒂵𒉌
𒉡𒌧𒅆𒌈𒆟𒊑
𒀭𒎏𒆤
𒉣𒆳𒆳𒊏𒋛𒀀𒂵
𒎏𒆠𒉘
𒀭𒋗𒀭𒂗𒍪𒈾𒆤
𒌓𒉆𒋾
𒍣𒋤𒅅
𒂇𒃞𒉺𒌓𒋤𒁺
𒄑𒄖𒍝𒉆𒈗
𒁼𒄀𒈾
𒈬...
𒄑𒆪𒀀𒈠𒊒
𒉎𒃲𒈬𒊒
𒀉𒀭𒃸
𒀉𒀞
𒀉𒉆𒌨𒊕𒂷
𒉎𒈨𒉈𒁉
𒀭𒉌𒍑𒊓
𒍝𒉺𒉘𒁉
𒆠𒁄𒀀𒂈𒂈𒇻
𒄊...
𒀭𒎏𒆤...
𒀭𒋗𒀭𒂗𒍪...
𒆠...
𒀭𒎏𒆤𒀀...
𒀠𒅎𒈠𒀭𒅗
𒀭𒎏𒆤𒁮𒆠𒉘
𒀭𒂗𒆤𒇲
𒊩𒍑𒉌𒂗𒀭𒉡𒉆𒉪𒊑
𒃲𒁉𒁺𒈠𒂊
𒀭𒋗𒀭𒂗𒍪
𒀴𒆠𒉘
𒀭𒂗𒆤𒇲
𒈗𒀭𒂗𒆤𒇷𒊮𒂵𒈾
𒅔𒅆𒊒
...
𒅇𒀭𒌒𒁕𒇹𒁀
𒈗𒆗𒂵𒈗𒋀𒀕𒆠𒈠
𒈗𒀭𒌒𒁕𒇹𒁀
𒀴𒆠𒉘𒂷𒉌𒅕
𒈬𒈾𒀭𒋧𒈠𒀀
𒌓𒁀𒇽𒋢𒆠
𒈠𒁕𒈠𒁕𒍝𒀊𒊭𒇷𒆠
𒍠𒀭𒊭𒀭𒆠𒋫
...
<unk>...
...
<unk>...
...
𒀭𒎏𒆤
𒎏𒀀𒉌𒅕
𒉆𒋾𒆷𒉌𒂠
𒀀𒈬𒈾𒊒